44 



pallore conspergere; haud secus quam hominum genas extemplo rubescere, vel 

 pallore corripi pro re nata conspicere solemus . 



Trachaearum forma, numerus, atque situs, mirum quantum variare solent 

 pro diversa vermium natura ! Idcirco Generum characteres antea declaratos ex 

 iis potissimum petendos esse censuimus . In quibusdam Testaceis duplex , in aliis 

 singularis esse solet: quaedam autem ipsis omnino carent. Sunt quibus Trachaeae 

 insunt fistulosae, plus minusve productae; eaeque vel divisae, vel coalescentes: 

 alia cyathiformes eas gerunt abdomini insidentes , licet in plerisque a pallii sum- 

 mitate proficiscantur. In ceteris demum Trachaeae istae ne minimum quidem ultra 

 pallium producuntur, sed foramen quoddam imitantur , sive rotundum , sive 

 ovale, in illius parte summa fabrefactum. Internam ipsarum structuram, quum 

 de respiratione agemus , satis adcurate enucleabimus . Trachaea inferior excre- 

 mentis eliminandis, ac respirationis ministerio proprie dicatur, unde branchialis 

 nomen ipsi indidimus; superior autem in utraque extremitate pervia, valvis te- 

 stae acl se mutuo adductis, aquam intra pallium absorbet, eamque identidem ja- 

 culatur ad aliquot pedum distantiam; quare Trachaeae pallii denominationem 

 meretur . Cirri , quibus instruitur , ad peculiare genus nutritionis concurrere vi- 

 dentur, ut supra dictum est. 



In multiplicibus horum animantium funetionibus in vivario explorandis haud 

 frequenter occurrit Trachaeas fistulosas conspicere ultra unum, vel duos polli- 

 ces extra valvarum margines productas . Nos autem ex plurimis observationibus 

 tuto statuere possumus , ipsas tota sua longitudine exertas , sesquialteras circiter 

 esse diametri transversae testarum, ubi Mollusca hospitantur. Quae Tellinas in- 

 colunt, eas in genere prae ceteris longissimas gerunt. 



His omnibus praemissis quisnam sibi persuadebit in cunctis memoratis ver- 

 mibus nullum usquam nervorum vestigium inesse? Hoc sane arduum, ac pene 

 incredibile esse nos quoque fatemur. At cordatos Lectores monitos facimus nos 

 rei insolentia percitos, iterum iterumque singulas istorum animalium partes mi- 

 nutim perlustrasse ; et quamvis acri studio , ac diligentia pene incredibili illud 

 praestiterimus , nullum umquam adparuisse neque cerebrum , neque nervorum 

 vestigium . Dissimulare utique non audemus nos in primis tum a glandula testa- 

 cea , tum a cisterna , et vasis lacteis fuisse deceptos ; quae praesertim prae nimia 

 exilitate nervorum habitum referebant : subinde autem re melius ad examen re- 

 vbcata, quantum a vero aberraverimus , dilucide cognovimus. Quod spectat ad 

 vasa lactifera, praestat modo eorum meminisse, quae in hoc Capite super ipso- 

 rum indole tradidimus: at ad visceris testacei naturam probe intelligendam,prae- 



